<classify> MKUU wa Taasisi ya Sanaa na Utamaduni Bagamoyo TaSUBa, Dk. Herbert Makoye amewataka watanzania kujitokeza kwa wingi kunapokuwa na maonyesho ya utamaduni wa muziki wa jadi wa kundi la Mongolia kutoka China ili waweze kujifunza zaidi na kupata aina tofauti tofauti za Sanaa. Dk. Herbert alisema hayo jana usiku kwenye maonyesho hayo ya Mangolia ambayo yalifanyika jijini Dar es Salaam.Alisema ushiriki wake katika maonyesho hayo ni kuutambua ushirikiano uliopo baina ya mataifa haya mawili ya China na Tanzania ambayo yapo kwa muda mrefu. China ni washiriki wa karibu. Nipo hapa kwa ajili ya kujifunza wenzetu wanafanya nini, pia nao wachina huja kwenye maonyesho yetu mbalimbali yanayofanyika kujifunza, alisema. Kwa upande wake, Mkurugenzi wa Kituo cha Utamaduni wa China, Gao Wei alisema utamaduni huo unasaidia kuimarisha ushirikiano na mahusiano ya kiutamaduni baina ya nchi hizo mbili.Alisema katika maonyesho hayo kunakuwa na nyimbo za kiutamaduni pamoja na michezo pia maonesho ya kazi za mikono. Maadhimisho haya yamefanyika ili kuonyesha utamaduni mbalimbali wa nyimbo zinazoashiria amani,alisema.  <topic>: kitaifa 